Udskriftsdato: 14. februar 2024
LOV nr 412 af 04/04/2022 (Gældende)
Lov om infrastruktur for alternative drivmidler til transport
Ministerium: Transportministeriet Journalnummer:  Transportmin., j.nr. 2021­722
Senere ændringer til forskriften
LBK nr 421 af 25/04/2023Lov om infrastruktur for alternative drivmidler til transport1)2)
VI MARGRETHE DEN ANDEN, af Guds Nåde Danmarks Dronning, gør vitterligt:
Folketinget har vedtaget og Vi ved V ort samtykke stadfæstet følgende lov:
Kapitel 1
Anvendelsesområde og definitioner
§ 1. Loven finder anvendelse for følgende:
1)Ladepunkter til elektriske køretøjer.
2)Tankstationer og LNG-tankstationer til køretøjer og fartøjer.
3)Faciliteter til strømforsyning fra land til fartøjer.
Stk. 2.  Loven finder tillige anvendelse for bilimportører og motorkøretøjsmanualer.
§ 2. I denne lov forstås ved:
1) Alternative drivmidler: Brændstoffer eller energikilder, som i det mindste delvis erstatter fossile 
oliekilder i energiforsyningen til transport, potentielt bidrager til dekarbonisering og forbedrer 
miljøpræstationerne i transportsektoren, herunder elektricitet, brint, biobrændstoffer, syntetiske og 
paraffinholdige brændstoffer, naturgas, herunder biometan, i gasform (komprimeret naturgas (CNG)) 
og flydende form (flydende naturgas (LNG)), og flydende gas (LPG).
2) Elektrisk køretøj: Et motorkøretøj, der er udstyret med et drivaggregat, der indeholder mindst én 
ikkeperifer elektrisk maskine som energiomformer med et elektrisk genopladeligt energilagringssy-
stem, der kan genoplades eksternt.
3) Ladepunkt: En grænseflade, der er i stand til at oplade et elektrisk køretøj ad gangen.
4) Normalt ladepunkt: Et ladepunkt, der gør det muligt at overføre elektricitet til et elektrisk køretøj 
med en effekt på højst 22 kW, bortset fra anordninger med en effekt på højst 3,7 kW, som installeres 
i private hjem, eller hvis primære formål ikke er at genoplade elektriske køretøjer.
5) Højeffektladepunkt: Et ladepunkt, der gør det muligt at overføre elektricitet til et elektrisk køretøj 
med en effekt på mere end 22 kW.
6) Strømforsyning fra land til fartøjer: Strømforsyning fra land til søgående skibe eller fartøjer til 
transport ad indre vandveje på kajpladsen gennem en standardgrænseflade.
7) Tankstation: En optankningsfacilitet, hvor ethvert brændstof med undtagelse af LNG kan tankes via 
et fast eller mobilt anlæg.
8) LNG-tankstation: En optankningsfacilitet, hvor LNG (flydende naturgas) kan tankes, bestående af 
enten en fast eller mobil facilitet, en offshorefacilitet eller et andet system.
9) Offentligt tilgængeligt ladepunkt eller offentligt tilgængelig tankstation: Et ladepunkt eller en 
tankstation til forsyning med et alternativt drivmiddel, som giver ikkediskriminerende adgang for 
brugere. Ikkediskriminerende adgang kan omfatte forskellige vilkår for godkendelse, anvendelse og 
betaling.
10) Offentlig ordregiver: Ordregiver, der er omfattet af udbudslovens definition af ordregiver.
11) Opladningstjeneste: Tjeneste i form af opladning af elektriske køretøjer ved et ladepunkt.
12) Operatør af ladepunkt: Fysisk eller juridisk person, der er ansvarlig for forvaltningen og driften af 
et ladepunkt, som leverer en opladningstjeneste til brugere, herunder i en udbyder af opladningstje-
nesters navn og på dennes vegne.
13) Udbyder af opladningstjenester: Fysisk eller juridisk person, som udbyder opladningstjenester til 
brugeren fra et ladepunkt, hvor udbyderen af opladningstjenester ikke selv er operatør.
LOV nr 412 af 04/04/2022 114) Digital platform for handel med opladningstjenester: Tjeneste, som en operatør af ladepunkter og 
en udbyder af opladningstjenester kan anvende til indbyrdes udveksling af oplysninger i forbindelse 
med udbud af opladningstjenester til brugere.
15) Opladning på ad hoc-basis: En opladningstjeneste, der købes af en bruger, uden at denne behøver at 
registrere sig, indgå en skriftlig aftale eller indgå et længerevarende aftaleforhold med operatøren af 
ladepunktet eller en udbyder af en opladningstjeneste ud over blot at købe opladningstjenesten.
Kapitel 2
Sikring af markedsvilkår ved aftaler om ret til at virke som operatør af offentligt tilgængelige ladepunkter 
og sikring af rimelige og ikkediskriminerende priser for brugeren
§ 3. Aftaler mellem en offentlig ordregiver og en operatør af ladepunkter om ret til at virke som 
operatør af offentligt tilgængelige ladepunkter og om ret til at virke som operatør af ladepunkter til 
brug for opladning af private køretøjer tilhørende ordregiverens medarbejdere og gæster skal indgås på 
markedsvilkår.
Stk. 2.  Aftaler efter stk. 1 kan maksimalt indgås for en periode af 10 år. Aftalerne kan dog indgås for en 
periode af 15 år, hvis hensynet til ekstraordinære investeringer i infrastruktur taler herfor.
Stk. 3.  Ved indgåelse af aftale efter stk. 1 skal den offentlige ordregiver sikre, at de priser, som 
operatøren opkræver fra brugeren, er rimelige og ikkediskriminerende.
Stk. 4.  Transportministeren fastsætter regler om indgåelse af aftaler efter stk. 1, herunder  om annonce-
ring, udbud, standardvilkår for aftaler og standardvilkår om rimelige og ikkediskriminerende priser, jf. 
stk. 3.
Kapitel 3
Kommuners og regioners indgåelse af aftaler om etablering af offentligt tilgængelige ladepunkter og om 
ret til at virke som operatør
§ 4. Kommunalbestyrelsen og regionsrådet kan kun i overensstemmelse med reglerne i § 3 indgå 
aftale med en operatør af ladepunkter om etablering af offentligt tilgængelige ladepunkter og aftale om 
etablering af ladepunkter til brug for opladning af private køretøjer tilhørende kommunens eller regionens 
medarbejdere og gæster samt aftale om ret til at virke som operatør af sådanne ladepunkter, der anlægges 
eller er anlagt på arealer, som kommunen eller regionen har rådighed over.
§ 5. I forbindelse med indgåelse af aftale efter § 4 kan kommunalbestyrelsen og regionsrådet yde 
betaling til operatøren af ladepunkter, såfremt
1)etablering af ladepunkter eller levering af opladningstjenester finder sted for at opfylde kommunens 
eller regionens forpligtelser efter anden lovgivning,
2)betaling sker med midler, der er modtaget fra enten staten, EU eller private med henblik på at etablere 
ladepunkter på kommunens eller regionens arealer,
3)betaling sker med midler, der stammer fra indtægter, som kommunen eller regionen tidligere har 
modtaget i forbindelse med indgåelse af aftaler efter § 4,
4)ladepunktet etableres med henblik på opladning af private køretøjer tilhørende kommunens eller 
regionens medarbejdere og gæster,
5)ladepunktet etableres med henblik på opladning af kommunens eller regionens egne elektriske køre-
tøjer eller
6)adgangen til at yde betaling følger af regler fastsat af transportministeren, jf. stk. 2.
Stk. 2.  Transportministeren kan fastsætte regler om, at kommunalbestyrelsen og regionsrådet ud over de 
i stk. 1, nr. 1-5, nævnte tilfælde inden for visse rammer kan yde betaling til operatøren af ladepunkter i 
forbindelse med indgåelse af aftaler efter § 4.
LOV nr 412 af 04/04/2022 2§ 6. §§ 4 og 5 gælder tilsvarende for kommunale fællesskaber, som er omfattet af § 60 i lov om 
kommunernes styrelse.
Kapitel 4
Betalingsløsninger og krav til skiltning med priser for opladning af elektriske køretøjer
§ 7. Operatører af ladepunkter skal for opladning ved offentligt tilgængelige ladepunkter, som er 
beliggende på et offentligt areal, eller som har modtaget offentligt tilskud, acceptere elektroniske beta-
linger via terminaler eller andre anordninger, der anvendes til betalingstjenester, herunder mindst via 
betalingskortlæsere med eller uden kontaktløs funktion, jf. dog stk. 2.
Stk. 2.  Stk. 1 finder ikke anvendelse for ladepunkter med en effekt på under 50 kW, hvis operatøren i 
en udbyder af opladningstjenesters navn og på dennes vegne leverer opladningstjenester til udbyderens 
kunder.
Stk. 3.  Operatører af ladepunkter, som gør brug af undtagelsen efter stk. 2, skal indgå aftale om udbud 
af opladningstjenester med en af følgende:
1)Udbydere af opladningstjenester efter § 8.
2)En udbyder af en digital platform for handel med opladningstjenester efter § 9.
Stk. 4.  Operatører af ladepunkter kan indgå længerevarende aftaleforhold med kunder om levering af 
opladningstjenester, herunder i en udbyder af opladningstjenesters navn og på dennes vegne.
Stk. 5.  Alle offentligt tilgængelige ladepunkter skal give brugere af elektriske køretøjer mulighed for 
opladning på ad hoc-basis, uden at de skal indgå en kontrakt med den pågældende elektricitetsleverandør 
eller operatør.
§ 8. En operatør af et offentligt tilgængeligt ladepunkt, som gør brug af undtagelsen i § 7, stk. 2, og 
som vælger at indgå aftale efter § 7, stk. 3, nr. 1, skal indgå aftale på sædvanlige aftalevilkår om udbud 
af opladningstjenester med udbydere af opladningstjenester, som er anført på den i stk. 2 nævnte liste, 
såfremt udbydere anmoder herom.
Stk. 2.  Transportministeren fastsætter regler om, at ministeren kan fastsætte en liste over udbydere af 
opladningstjenester, om offentliggørelse af listen og om kriterier for at blive opført på listen, herunder om 
efterlevelse af vandelskrav.
Stk. 3.  Transportministeren fastsætter regler om brug af standarder til brug for udveksling af oplysnin-
ger, som skal anvendes mellem operatører af ladepunkter og udbydere af opladningstjenester.
§ 9. En operatør af et offentligt tilgængeligt ladepunkt, som gør brug af undtagelsen i § 7, stk. 2, og som 
vælger at indgå aftale efter § 7, stk. 3, nr. 2, skal indgå aftale om udbud af opladningstjenester med mindst 
én udbyder af en digital platform for handel med opladningstjenester, som er anført på den i stk. 2 nævnte 
liste.
Stk. 2.  Transportministeren fastsætter regler om, at ministeren kan fastsætte en liste over digitale 
platforme for handel med opladningstjenester, om offentliggørelse af listen og om kriterier for at blive 
opført på listen, herunder om platformens rækkevidde.
§ 10.  Transportministeren kan fastsætte regler om, at operatører af offentligt tilgængelige ladepunkter 
skal skilte med ad hoc-prisen for opladning og den samlede købspris, herunder at reglerne for en periode 
ikke finder anvendelse for allerede etablerede offentligt tilgængelige ladepunkter.
Kapitel 5
Gennemførelse eller anvendelse af internationale konventioner og EU-regler
§ 11.  Transportministeren kan fastsætte regler om gennemførelse eller anvendelse af internationale 
konventioner og EU-regler om forhold vedrørende infrastruktur til transmission af alternative drivmidler, 
LOV nr 412 af 04/04/2022 3om ad hoc-opladning af elektriske køretøjer og priser for opladning af elektriske køretøjer og om bruger-
information om fossile brændstoffer og alternative drivmidler.
Kapitel 6
Videregivelse, distribution og udstilling af data
§ 12.  Transportministeren kan fastsætte regler om, at ejere af tankstationer, som giver ikkediskrimine-
rende adgang for brugere, ejere af offentligt tilgængelige LNG-tankstationer og operatører af offentligt 
tilgængelige ladepunkter skal offentliggøre og videregive brugerrelevante oplysninger og egenskabsdata 
om tankstationer, som giver ikkediskriminerende adgang for brugere, offentligt tilgængelige LNG-tank-
stationer og offentligt tilgængelige ladepunkter, herunder data om priser, geografisk placering, effekt, 
stiktyper, adgang til brug af betalingskort, skiltning med ad hoc-pris for opladning og den samlede 
købspris, tilgængelighed og driftsstatus. Ministeren kan endvidere fastsætte regler om, at oplysninger 
efter 1. pkt. skal offentliggøres og videregives i et bestemt format og en bestemt kvalitet og med en 
bestemt hyppighed.
Stk. 2.  Transportministeren kan fastsætte regler om, at videregivelse, distribution og udstilling af data 
efter stk. 1 kan ske til og af myndigheder under Transportministeriet eller efter forhandling med den 
relevante minister til og af myndigheder under andre ministerier.
Stk. 3.  Transportministeren kan fastsætte regler om, at danske bilimportører skal offentliggøre og 
videregive oplysninger om solgte køretøjer til ministeren.
§ 13.  Klima-, energi- og forsyningsministeren kan efter forhandling med transportministeren fastsætte 
regler om indsamling og sammenstilling af måledata og stamdata fra målepunkter tilkoblet offentligt til-
gængelige ladepunkter til brug for offentlige myndigheders planlægning af fremtidige arealer til offentligt 
tilgængelige ladepunkter. Klima-, energi- og forsyningsministeren kan endvidere efter forhandling med 
transportministeren fastsætte regler om distribution, udstilling og offentliggørelse af de indsamlede data.
Kapitel 7
Administrative bestemmelser
§ 14.  Transportministeren kan fastsætte regler om, at tekniske forskrifter og specifikationer, som 
indeholder krav til virksomheder og produkter, der henvises til i administrative forskrifter fastsat i medfør 
af denne lov, ikke indføres i Lovtidende.
Stk. 2.  Transportministeren kan fastsætte regler om, hvordan oplysning om indholdet af de tekniske 
forskrifter og specifikationer, der ikke indføres i Lovtidende, jf. stk. 1, kan opnås.
Stk. 3.  Transportministeren kan fastsætte regler om, at tekniske forskrifter og specifikationer, som ikke 
indføres i Lovtidende, jf. stk. 1, skal være gældende, selv om de ikke foreligger på dansk.
§ 15.  Transportministeren kan bemyndige myndigheder under Transportministeriet til at udøve ministe-
rens beføjelser i medfør af denne lov eller forskrifter udstedt i medfør heraf.
Stk. 2.  Transportministeren kan fastsætte regler om adgangen til at klage over afgørelser truffet i 
henhold til denne lov eller forskrifter udstedt i medfør heraf, herunder at afgørelserne skal påklages inden 
en bestemt frist, eller at afgørelserne ikke kan påklages.
§ 16.  Transportministeren kan fastsætte regler om tilsyn med overholdelsen af denne lov og de i medfør 
heraf fastsatte regler.
§ 17.  Transportministeren kan fastsætte regler om påbud om lovliggørelse ved manglende overholdelse 
af denne lov og de i medfør heraf fastsatte regler.
LOV nr 412 af 04/04/2022 4Kapitel 8
Straffebestemmelser
§ 18.  Med bøde straffes den, der overtræder § 7, stk. 1.
Stk. 2.  I regler, der udstedes i medfør af loven, kan der fastsættes straf af bøde for overtrædelse af 
reglerne.
Stk. 3.  Der kan pålægges selskaber m.v. (juridiske personer) strafansvar efter reglerne i straffelovens 5. 
kapitel.
Kapitel 9
Ændringer i anden lovgivning
§ 19.  I lov nr. 1520 af 27. december 2014 om offentlige veje m.v., som ændret senest ved § 1 i lov nr. 
434 af 16. marts 2021, foretages følgende ændring:
1. I § 80 indsættes efter stk. 2 som nyt stykke:
»Stk. 3.  Bestemmelsen i stk. 1 finder ikke anvendelse på etablering af offentligt tilgængelige ladepunk-
ter.«
Stk. 3 bliver herefter stk. 4.
Kapitel 10
Lovens ikrafttræden og territorial gyldighed
§ 20.  Loven træder i kraft den 6. april 2022.
Stk. 2.  Lov nr. 1537 af 19. december 2017 om infrastruktur for alternative drivmidler ophæves.
Stk. 3.  Hvis en forvaltningsmyndighed har givet tilladelse eller tilsagn om tilskud til etablering af et 
offentligt tilgængeligt ladepunkt inden lovens ikrafttræden eller etableringen af et offentligt tilgængeligt 
ladepunkt er omfattet af en aftale indgået af staten inden lovens ikrafttræden, finder §§ 7-9 alene 
anvendelse for et sådant ladepunkt, såfremt ladepunktet etableres den 1. juli 2022 eller derefter, jf. dog 
stk. 4 og 5.
Stk. 4.  For et offentligt tilgængeligt ladepunkt, der er omfattet af stk. 3, og som er etableret inden den 1. 
juli 2022 som følge af en tilladelse givet af en forvaltningsmyndighed eller som følge af en aftale indgået 
med staten, har §§ 7-9 virkning fra det tidspunkt, hvor aftalen eller tilladelsen udløber, dog senest den 1. 
januar 2026.
Stk. 5.  For et offentligt tilgængeligt ladepunkt, der er omfattet af stk. 3, og som er etableret inden den 
1. juli 2022 som følge af et tilsagn om tilskud givet af en forvaltningsmyndighed, har §§ 7-9 virkning fra 
det tidspunkt, hvor ladepunktet omfattes af en ny tilladelse eller aftale om ret til at virke som operatør af 
ladepunktet, dog senest den 1. januar 2026.
Stk. 6.  For et offentligt tilgængeligt ladepunkt, der er omfattet af en tilladelse eller et tilsagn om tilskud 
givet af en forvaltningsmyndighed inden lovens ikrafttræden eller af en aftale indgået af staten inden 
lovens ikrafttræden, kan transportministeren med virkning fra den 1. januar 2026 fastsætte regler om 
rimelige og ikkediskriminerende priser.
Stk. 7.  Tilladelse til etablering af et offentligt tilgængeligt ladepunkt på det offentlige vejareal efter § 80 
i lov om offentlige veje m.v., som er givet af vejmyndigheden inden lovens ikrafttræden, udløber senest 
den 1. januar 2036.
Stk. 8.  Regler fastsat i medfør af § 2, stk. 1, 3 og 4, i lov nr. 1537 af 19. december 2017 om infrastruktur 
for alternative drivmidler forbliver i kraft, indtil de ophæves eller afløses af forskrifter udstedt i medfør af 
denne lovs §§ 10, 11, 12 eller 15.
LOV nr 412 af 04/04/2022 5§ 21.  Loven gælder ikke for Færøerne og Grønland.
Givet på Christiansborg Slot, den 4. april 2022
Under V or Kongelige Hånd og Segl
MARGRETHE R.
/ Trine Bramsen
LOV nr 412 af 04/04/2022 61)Loven indeholder bestemmelser, der gennemfører dele af Europa-Parlamentets og Rådets direktiv 2014/94/EU af 22. oktober 2014 om etablering af 
infrastruktur for alternative brændstoffer, EU-Tidende 2014, nr. L 307, side 1.
2)Loven indeholder bestemmelser, der som udkast har været notificeret i overensstemmelse med Europa-Parlamentets og Rådets direktiv 2015/1535/EU om 
en informationsprocedure med hensyn til tekniske forskrifter samt forskrifter for informationssamfundets tjenester (kodifikation).
LOV nr 412 af 04/04/2022 7